OpenLLM-France/wikimedia huggingface dataset:
# Bangladesh 2020ko Udako Olinpiar Jokoetan

Bangladeshek 2020ko Udako Olinpiar Jokoetan parte hartu zuen, hau bere 10. olinpiar agerpena izanik.

## Leihakideak

Ondorengoa leihakideen zerrenda da, kirolen arabera sailkatuta.
| Kirola | Gizonezkoak | Emakumezkoak | Guztira |
| Arkularitza | 1 | 1 | 2 |
| Atletismoa | 1 | 0 | 1 |
| Igeriketa | 1 | 0 | 1 |
| Tiroa | 1 | 1 | 2 |
| Guztira | 4 | 2 | 6 |

## Arkularitza

Olinpiar historian lehen aldiz, arkulari bangladeshtar bat mundu txapelketen bidez sailkatu izan zen Olinpiar jokoetarako. Hau, zehazki, Den Boschen (Herbehereak) ospatutako 2019ko munduko txapelketako laurdenetara iritsiz izan zen posible, eskuragarri zeuden 4 plazetako bat hartuz.
| Leihakidea | Leihaketa | Sailkapen-erronda | Sailkapen-erronda | 64ko erronda | 32ko erronda | 16ko erronda | Laurdenak | Finalerdia | Finala |
| Leihakidea | Leihaketa | Puntuak | Postua | Aurkalaria Emaitza | Aurkalaria Emaitza | Aurkalaria Emaitza | Aurkalaria Emaitza | Aurkalaria Emaitza | Aurkalaria Emaitza |
| Ruman Shana | Gizonezkoak banaka | 662 | 17 | Hall (GBR) I 7-3 | Duenas (CAN) G 4-6 | Ez zen sailkatu | Ez zen sailkatu | Ez zen sailkatu | Ez zen sailkatu |
| Diya Siddique | Emakumezkoak banaka | 635 | 36 | Dzominskaya (BLR) G 5-6 | Ez zen sailkatu | Ez zen sailkatu | Ez zen sailkatu | Ez zen sailkatu | Ez zen sailkatu |
| Ruman Shana Diya Siddique | Talde mistoa | 1297 | 16 | Errondarik ez | Errondarik ez | Hego Korea (KOR) G 0-6 | Ez zen sailkatu | Ez zen sailkatu | Ez zen sailkatu |

## Atletismoa

Bangladeshek World Athleticsen eskuz unibertsalitate-plaza bat jaso zuen gizonezko leihakide bat bidaltzeko.
| Leihakidea | Leihaketa | Sailkapena | Sailkapena | Finalerdia | Finalerdia | Finala | Finala |
| Leihakidea | Leihaketa | Denbora | Postua | Denbora | Postua | Denbora | Postua |
| Mohammad Jahir Ranyan | Gizonezkoak 400 metro | 48.29 | 8 | Ez zen sailkatu | Ez zen sailkatu | Ez zen sailkatu | Ez zen sailkatu |

## Igeriketa

Bangladeshek bi unibertsalitate-plaza jaso zituen FINAtik, haien gizonezko zein emakumezko leihakide hoberenak bidal zitzaten.
| Leihakidea | Leihaketa | Sailkapena | Sailkapena | Finalerdia | Finalerdia | Finala | Finala |
| Leihakidea | Leihaketa | Denbora | Postua | Denbora | Postua | Denbora | Postua |
| Mohammed Ariful Islam | Gizonezkoen 50 metro libreak | 24.81 | 51 | Ez zen sailkatu | Ez zen sailkatu | Ez zen sailkatu | Ez zen sailkatu |
| Junayna Ahmed | Emakumezkoen 50 metro libreak | 29.78 | 68 | Ez zen sailkatu | Ez zen sailkatu | Ez zen sailkatu | Ez zen sailkatu |

## Tiroa

Bangladeshek Hirualderdiko Komisiotik gonbidapena jaso zuen gizonezko tirolari bat bidaltzeko, betiere minimo olinpikoak beteta.
| Leihakidea | Leihaketa | Sailkapena | Sailkapena | Finala | Finala |
| Leihakidea | Leihaketa | Puntuak | Postua | Puntuak | Postua |
| Abdullah Hel Baki | Gizonezkoak 10 metro aire erriflea | 619.8 | 41 | Ez zen sailkatu | Ez zen sailkatu |

## Kanpo estekak

* Datuak: Q42913673
* Multimedia: Bangladesh at the 2020 Summer Olympics / Q42913673
# Bangar

Bangar Bruneiko Temburong barrutian dagoen mukim edo azpibarrutia da, barrutiaren iparmendebaldean.

## Mugak

Labu mukim edo azpibarrutiarekin egiten du muga iparraldean, Batu Apoi mukim edo azpibarrutiarekin ekialdean, Amo mukim edo azpibarrutiarekin hegoekialdean, Bokok mukim edo azpibarrutiarekin hegomendebaldean eta, azkenik, Malaysiako Sarawak estatuko Limbangekin mendebaldean eta iparraldean.

## Herrixkak

* Pekan Bangar Lama
* Pekan Bangar Baru
* Perkemahan Bangar
* Kampong Menengah
* Kampong Sungai Sulok
* Kampong Sungai Tanit
* Kampong Sungai Tanam
* Kampong Balayang
* Kampong Semamang
* Kampong Buang Bulan
* Kampong Belingus
* Kampong Batang Tuau
* Kampong Seri Tanjong Belayang
* Kampong Puni
* Kampong Ujong Jalan

## Beste toki batzuk

* Pulau Kibi

## Kanpo estekak

* Datuak: Q2490430
* Multimedia: Mukim Bangar / Q2490430
# Banggai uharteak

Banggai uharteak (indonesieraz, Kepulauan Banggai), Toloko badian (Teluk Tolo), Bandako itsasoaren eta Moluka uharteetako itsasoaren arteko mugan, Indonesiako Sulawesi uhartearen ekialdeko muturrean, Indonesiako uharteen artxipelago bat dira, Peleng itsasarteak bereizten dituena.
123 uhartez osatuta daude, 5 handienak barne:
* Peleng (2.340 km²);
* Banggai uhartea (268 km²);
* Bangkurung (145 km²);
* Celebra Besar (84 km²);
* Labobo (80 km²).
Administratiboki, artxipelagoak Erdialdeko Sulawesi probintziako erregentzia bat osatzen du, hiriburua Banggai hirian duena, Banggai uharte homonimoan dagoena. Erregentziaren azalera 3.160 km²-koa da, 18.828 km² itsasoarekin.
Erregentzia hau ez da nahastu behar Banggai departamenduarekin, 1999an banandu baitziren, Buol eta Morowali erregentziekin batera.

## Garraioa

Uharteetara itsasontziz hel daiteke Luwuketik, Banggai departamenduko hiriburu ohitik. Luwuk airez konektatuta dago Palurekin, Erdialdeko Sulawesi probintziako hiriburuarekin.

## Kanpo estekak

* Datuak: Q15812
* Multimedia: Banggai / Q15812
# Bangi

Bangi (frantsesez: Bangui, bɑ̃ɡi ahoskatua) Afrika Erdiko Errepublikako hiriburua eta hiri nagusia da. Herrialdearen hego-mendebaldean, Ubangi ibaiaren eskuinaldean, dago kokaturik.

## Klima

Datu klimatikoak (Bangi) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 32 | 34 | 33 | 33 | 32 | 31 | 29 | 29 | 31 | 31 | 31 | 32 | 31.5 |
| Batez besteko tenperatura minimoa (°C) | 20 | 21 | 22 | 22 | 21 | 21 | 21 | 21 | 21 | 21 | 20 | 19 | 20.8 |
| Pilatutako prezipitazioa (mm) | 25 | 43 | 127 | 135 | 188 | 114 | 226 | 206 | 150 | 201 | 125 | 5 | 1545 |
| Euri egunak (≥ 1 mm) | 3 | 5 | 11 | 10 | 15 | 12 | 17 | 19 | 16 | 19 | 11 | 2 | 140 |
| Eguzki orduak | 217 | 196 | 186 | 180 | 186 | 180 | 124 | 124 | 150 | 155 | 180 | 217 | 2095 |
| Iturria: ||||||||||||||

## bangiar ospetsuak

* Élie Doté, politikaria
* André Kolingba, politikaria
* Anicet Lavodrama, saskibaloi jokalaria
* Nathalie Tauziat, lapurtar tenislaria
* Eloge Enza Yamissi, futbolaria
* Manassé Enza-Yamissi, futbolaria
* Joachim N'Dayen, artzapezpiku katolikoa

## Herri eta hiri senidetuak

* Dodoma (Tanzania)
* Chécy (Frantzia)

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ http://news.bbc.co.uk/weather/forecast/567? BBC Weather
* ↑ Communiqué de presse de la municipalité sur le projet de coopération avec Bangui

## Kanpo estekak

* (Frantsesez)Bangiko Unibertsitatearen webgunea
* Datuak: Q3832
* Multimedia: Bangui / Q3832
# Bangka

Bangka (indonesieraz: Pulau Bangka) Indonesiako uhartea da, Javako itsasoan kokatua, Belitung eta Sumatra artean. 11.623,5 kilometro koadroko eremua du, eta 2010ean 960.868 biztanle zituen. Hiri handiena Pangkal Pinang da. Munduko eztainu ekoizlerik handienetako bat da.

## Erreferentziak

* 1 2 Kepulauan Bangka Belitung. citypopulation.de (Noiz kontsultatua: 2016-9-5).
* ↑ The Tin Mines of Bangka Island. bloomberg.com (Noiz kontsultatua: 2016-9-5).

## Kanpo estekak

* Datuak: Q188428
* Multimedia: Bangka / Q188428
# Bangka-Belitung

Bangka–Belitung (indonesieraz: Kepulauan Bangka Belitung; txinera tradizionalez: 邦加-勿里洞省; pinyinez: Bāng jiā - wù lǐ dòng) Indonesiako 34 probintzietako bat da. Sumatratik gertu dagoen uhartedi bat da, bi uharte nagusi, Bangka eta Belitung, eta eremu txikiagoko asko dituena. 16.424 kilometro koadroko eremua du, eta 2014an 1.281.099 biztanle zituen. Hiriburua Pangkal Pinang da.

## Geografia

Iparraldean Hego Txinako itsasoa eta hegoaldean Javako itsasoa ditu. Bangkako itsasarteak Sumatra eta Bangka bereizten ditu, Gaspar itsasarteak Bangka eta Belitung eta Karimata itsasarteak Belitung eta Borneo.

## Banaketa administratiboa

| Barrutia | Azalera (km$^2$) | Biztanleria 2005eko est. | Biztanleria 2010eko errolda | Biztanleria 2014ko est. | Hiriburua |
| Pangkal Pinang (hiria) | 118,80 | 145.945 | 174.838 | 159.689 | Pangkal Pinang |
| Bangka erregeordetza | 2.950,69 | 246.579 | 277.193 | 312.886 | Sungailiat |
| Mendebaldeko Bangka erregeordetza (Bangka Barat) | 2.820,61 | 147.855 | 175.110 | 164.555 | Muntok |
| Hegoaldeko Bangka erregeordetza (Bangka Selatan) | 3.607,08 | 148.912 | 172.476 | 164.867 | Toboali |
| Erdialdeko Bangka erregeordetza (Bangka Tengah) | 2.126,36 | 133,380 | 161.075 | 152.645 | Koba |
| Bangka osoa | 11.623,54 | 822.671 | 960.692 | 954.642 | |
| Belitung erregeordetza | 2.293,69 | 132.777 | 155.925 | 176.041 | Tanjung Pandan |
| Ekialdeko Belitung erregeordetza (Belitung Timur) | 2.506,91 | 87.380 | 106.432 | 95.827 | Manggar |
| Belitung osoa | 4.800,60 | 220.157 | 262.357 | 271.868 | |

## Kanpo estekak

* Datuak: Q1866
* Multimedia: Bangka Belitung Islands / Q1866
# Attenweiler

Attenweiler Alemaniako udalerria da. Baden-Württemberg estatuan dago, [[Biberach (barrutia)|Biberach]] barrutian. 2014an 1.776 biztanle zituen 27,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q522329
* Multimedia: Attenweiler / Q522329
# Attendorn

Attendorn Alemaniako hiri-udalerri bat da, Ipar Renania-Westfalia estatuan. Azken zentsuaren arabera 24.448 biztanle zituen, 97,95 kilometro koadroko azaleran.

## Kanpo estekak

* Datuak: Q10887
* Multimedia: Attendorn / Q10887
# Attenhausen

Attenhausen Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 423 biztanle zituen 5,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554346
* Multimedia: Attenhausen / Q554346
# Attenkirchen

Attenkirchen Alemaniako udalerria da. Bavariako estatuan kokatuta dago, [[Freising (barrutia)|Freising]] barrutian. 2014an 2.563 biztanle zituen 16,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q523922
* Multimedia: Attenkirchen / Q523922
# Attelwil

Attelwil Suitzako udalerria da. Argovia kantonamenduan dago, Reitnau barrutian. 2014an 302 biztanle zituen 2,19 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64389
* Multimedia: Attelwil / Q64389
# Attenhofen

Attenhofen Alemaniako udalerria da. Bavariako estatuan kokatuta dago, [[Kelheim (barrutia)|Kelheim]] barrutian. 2014an 1.306 biztanle zituen 31,48 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503689
* Multimedia: Attenhofen / Q503689
# Atteria

Atteria Tortricidae familiako sits genero bat da. Bere espezie tipoa Atteria strigicinctana da.

## Espezieak

| Espeziea | Egoera |
| Atteria docima | daturik gabe |
| Atteria drucei | daturik gabe |
| Atteria pavimentata | daturik gabe |
| Atteria strigicinctana | daturik gabe |
| Atteria transversana | daturik gabe |

## Kanpo estekak

* Datuak: Q4818272
# Attert

Attert, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 5.122 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q690926
* Multimedia: Attert / Q690926
# Attard

Attard Maltako udalerria da. Udalerriaren azalera 6,6 km$^2$ da eta 2005eko erroldaren arabera, 10.405 biztanle zituen.

## Herri senidetuak

Honako udalerri honekin dago senidetua:
* Pieve Emanuele (Italia)

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q44557
* Multimedia: Attard / Q44557
# Aurizko hilerria

Aurizko hilerria Auritz udalerriko hilerria da. Euskal Herriko hilerririk politenetakoa da, Luzaideko hilerriarekin batera.
1960ko hamarkadan eraiki zen.

## Historia

1960ko hamarkadan, elizaren ondoan zegoen hilerriari irtenbidea bilatu behar zitzaiola ikusi zen; horretarako, Miguel Gortari Beiner arkitektoa kontratatu zen, herriaren kanpoaldean proiektu berri bat aurkez zezan. 1964an, Urrotzeko enpresa batek hilerri berria eraiki zuen, Goizuei erositako lursail batean, 546 290,60 pezetako kostuarekin.
2009. urtean, udalak Gonzalo Galbete Martinicorena arkitektoari eskatu zion barrunbearen bazter batean hezurtegi txiki bat eraikitzeko, bertan baitzegoen hilerri zibila deiturikoa, eraikitakoaren araberako diseinua zuena. 2014an, Udalak Funespañak antolatutako Iberiar Penintsulako lehen hilerri lehiaketara aurkeztu zuen, eta lehen saria lortu zuen.

## Deskribapena

Hilerriaren diseinua eta ideia iraultzailea izan zen garai hartarako. Oinplano angeluzuzen samar baten gainean antolatuta dago, baina erpinetan biribilduta eta alde handienak makur, eta, oro har, omega letra larriaren trazadura erakusten du; sarrera alde txikienetako batetik egiten da, angelu oso zorrotza duen diedro batek markoztatuta; bertan, marksina horizontal bat gainjartzen da, letra greko maiuskularen forma osatzen duena; hilerriaren barrualdea erretikula ortogonal batez osatuta dago, egurrezko lauzaz egindako zintarri baten bidez. Horiek landare-lurrezko laukizuzenak uzten dituzte barrualdean, eta bertan ehorzketak egiten dira; hilobiak, harlauzarik eta kanpoko apaingarririk gabe, kanpoaldera seinalatzen dira soilik disko-formako hilarri batzuen bidez; guztiak antzekoak dira, heriotza berdina baita guztientzat.

## Erreferentziak

* Andrés-Gallego, José. (1998). Burgute-Auritz : nueve siglos de historia. Ayuntamiento de Burguete ISBN 84-923894-0-0. PMC 432123040. (Noiz kontsultatua: 2021-11-04).
* Asunción, Julio. «Arte, Historia y curiosidades: CEMENTERIO DE BURGUETE» Arte, Historia y curiosidades (Noiz kontsultatua: 2021-11-04).

## Ikus, gainera

* Auritz

## Kanpo estekak

* Datuak: Q109398019
# Aurizko udaletxea

Aurizko udaletxea Auritz nafar udalerriko udaletxea da.
Aurizko Udalaren egoitza da eta Udaletxe enparantzan kokatuta da.

## Eraikina

Udaletxe enparantzan dago, San Nikolas Barikoa elizaren ondoan. Hiru arkuko arkupea du eta bere arkitektura zonaldean integratuta dago. Beheko solairua eta bi solairu garai ditu. Fatxada nagusian harrizko zokaloa du, izkinetan estalkiraino luzatzen dena. Sarrerako ate nagusia harriz markoztatuta dago, eta fatxadaren gainerakoa zarpiatuta eta margotuta dago.

## Erreferentziak

* Nafarroako Entziklopedia Handia | AHURITZE. (Noiz kontsultatua: 2021-10-29).

## Ikus, gainera

* Auritz

## Kanpo estekak

* Datuak: Q109401285
# Aurizperriko hilarriak

Aurizperriko hilarriak 25 hilarriko bilduma bat dira, Aurizperriko hilerrian kontserbatuak, eta, gaur egun, zaharberritu eta ikusgai daude hilerriko sarreran.
Gehienetan erabiltzen den materiala hareharri da.

## Historia

25 hilarriak herriko hilerrian zeuden. Done Bartolome eliza berria eraikitzeko alboko eliza bota zutenean, Erroibarko udal hondakindegira bota zituzten, Lintzoain eta Mezkiritz artean, Erro ibaiaren ibilguan.
2010eko hamarkadan, hainbat bizilagunek berreskuratu eta zaharberritu zituzten hilarriak, Vianako Printzearen laguntzarekin. Berriz ere kontzeju-hilerrian jarri ziren, baina oraingoan aurrealdean, nahi duten guztiek kontuan hartu ahal izateko.

## Erreferentziak

* Urdin, B. Aurizperriko hilarriak. Vianako Printzea Erakundea.

## Ikus, gainera

* Hilarri
* Aurizperri

## Kanpo estekak

* Datuak: Q108394037
# Aurizko zaldi

Aurizko zaldia izen bereko herrian, Auritzen, jatorri daukan Euskal Herriko bertako zaldi arraza baten izena da. Mendiko zaldiak dira, eta azken hamarkadetan beraien erabilera bereziki haragitarako izan da, nahiz eta garai batean baserri lanerako oso estimatuak izan ziren ere. Oro har Auritzeko zaldia ospe handikoa da bertako baserritarren artean, baita basoan lor-zaldiaren lanetan ere. Hala ere, azken urtetan arrazaren haragitarako ezaugarriak hobetzuz joan dira lanerako egokieraren kaltetan.
Zaldi hauek bereziki Nafarroa Garaiako Erronkari, Aezkoa eta Artzibarren aurkitu daitezke, nahiz eta Euskal Herriko beste zenbait eskualdetara zabaldu diren ere lehen aipatutako ospea dela medio.

## Arrazaren jatorria

Auritzeko zaldiaren jatorria ez dago oso urruna denboran. Nafar behoka izeneko arraza tamainaz handitzeko kanpoko zaldiekin nahastean dauka jatorri. Nahasketa hau lortzeko tamaina handiko arrazak erabili ziren hala nola; Trait, Bretainako postier, Pertxeroia, Cherona, Ardenetako zaldia eta Contois.

## Banaketa

Esan bezala, arraza Auritz inguruetan dauka jatorria eta bereziki Erronkari, Aezkoa eta Artzibar ibarretan zabaltzen da. Baina baita ugaria da mendebalerago, Urbasa eta Andimendi mendilerroetan. Auritzeko zaldia azken hamarkadetan Euskal Herriko beste herrialdetara zabaldu da baita ere.

## Zaldia Euskal kulturan

Bertako zaldiek eragin handia izan dute Euskal Herriko kulturan. Labar artetik hasita, irudigintzan edo mitologian.
* Zaldia euskal mitologian
* Zaldiko
* Zamalzain
* Zaldi proba
* Zaldiko (Lantzeko inauteria)
* Zaldiko-maldiko
* Ekain (leizea)

## Erreferentziak

* ↑ (Gaztelaniaz) Arrazari buruzko artikuloa ITG Ganaderoaren web-an. https://web.archive.org/web/20160326104145/http://itgganadero.com/itg/portal/seccion.asp?S=3&P=17&N=78
* ↑ https://web.archive.org/web/20160326104145/http://itgganadero.com/itg/portal/seccion.asp?S=3&P=17&N=78

## Ikus, gainera

* Euskal Herriko bertako zaldi eta asto arrazak

## Kanpo estekak

* ITG-Ganaderoaren artikuloa arrazari buruz
* (Gaztelaniaz) Espainar Estatuaren bertako etxabereen gida
* Datuak: Q4998734
* Multimedia: Burguete horse / Q4998734
# Aurivilliusita

Aurivilliusita haluro motako minerala da.

## Ezaugarriak

Aurivilliusita haluro mineralaren formula kimikoa hau da: ${\ce {(Hg+2)0.5Hg2+(I,Br,Cl)O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Aurivilliusite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3629850
# Bernard Ruiz-Picasso

Bernard Ruiz-Picasso (Baiona, 1959ko irailaren 3a) lapurtar poeta da. Pablo Picassoren iloba, aitonaren lan gehien dituen pertsona pribatua da. Almine Rech galeristarekin ezkondua, 2002an biek "Fundación Almine y Bernard Ruiz-Picasso para el Arte" fundazioa sortu zuten.
# Bernard Verlhac

Bernard Verlhac, Tignous moduan ezaguna, (Paris, 1957ko abuztuaren 21a – ibidem, 2015eko urtarrilaren 7a) frantziar marrazkilaria izan zen.

## Biografia

Marianne, L'Echo des Savanes eta Fluide glacial komunikabideetan aritu zen lanean.
2015eko urtarrilaren 7an, Charlie Hebdoren aurkako atentatuan hil zen.

## Lanak

* 1991 : On s'énerve pour un rien
* 1999 : Tas de riches
* 2006 : Le Sport dans le sang
* 2008 : C'est la faute à la société
* 2008 : Le Procès Colonna
* 2010 : Pandas dans la brumes
* 2010 : Le Fric c'est capital
* 2011 : 5 ans sous Sarkozy

## Erreferentziak

* ↑ «Komunikabideetako lau marrazkilari ospetsu galdu ditu Frantziak», EiTB, 2015-01-07

## Kanpo estekak

* Datuak: Q3528336
* Multimedia: Tignous / Q3528336
# Bernard Renau Elizagarai

Bernard Renau Elizagarai (Armendaritze, 1652ko otsailaren 2a - Pougues-les-Eaux, 1719ko irailaren 30a) nafar ingeniari eta militarra izan zen. Bederatzi Urteko Gerran eta Espainiako Ondorengotza Gerran parte hartutakoa, lotinant-jeneral izendatu zuten.
Itsas armadan nahiz lehorrekoan jardun zuen, eta bere garaian arrakasta handia izan zuten arma berri batzuk asmatu zituen. 1682. urtean, Aljeriako konkistan triskantza handiak eragin zituen bonba-lehergailua asmatu zuen. Europako leku askotan ibili zen, bertako babes-sistemak egokitzeko xedean; 1689. urtean, gerra-ontziei buruzko alderdi teknikoak eta militarrak aurkezten zituen lan bat idatzi zuen.

## Lanak

* Théorie de la manœuvre des vaisseaux (1689)
* Mémoire, où est démontré un principe de la méchanique des liqueurs, dont on s'est servi dans la Théorie de la manœuvre des vaisseaux et qui a été contesté par Hughens (1689)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q822662
# Bernard Suheskun

Bernard Suheskun (Nafarroa Beherea, ? - 1563) aitoren semea izan zen. Datu gutxi ezagutzen da haren bizitzari buruz. Kalbindarra zen, eta aholkulari izan zen Nafarroako erresumako Kantzileritzan. 1563an hil zuten katolikoek, eta hilketa haren ondorioz hasi zen erlijio gerra Nafarroa Beherean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12255042
# Bernard Tschumi

Bernard Tschumi (Lausana, 1944ko urtarrilaren 25a) suitzar arkitektoa da. Aita Jean Tschumi arkitektoa zuen (1904-1962).
Züricheko Eskola Politekniko Federalean ikasi zuen. Ondoren, irakasle izan zen Ingalaterran, Londresko Arkitektura Elkartean, eta orobat Estatu Batuetan, Architecture and Urban Studieseko Institutuan eta Princetongo unibertsitatean. Arkitekturaren teorialaria da, eta hainbat lan idatzi ditu, horietako asko Architecture and Disjonction lanean bilduak. 1983an, la Villetteko parkea (Paris) berritzeko lehiaketa irabazi zuen. Tschumik galeria luze bat eraiki zuen, Zientzien gunera eramaten duena, eta aisiarako hainbat gune eraiki zituen inguruan. Horrez gainera, Marne-la-Valléen, Parisko aldirietan, arkitektura-eskola bat sortu zuen, eta gaur egungo Arte Estudio Nazionala, Tourcoingetik hurbil. Tschumik arkitektura beste diziplina batzuekin lotzen du, hala nola zinemarekin, literaturarekin edo filosofiarekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

(Ingelesez) http://www.tschumi.com/
* Datuak: Q123966
* Multimedia: Bernard Tschumi / Q123966
# Bernard Pivot

Bernard Pivot (Lyon, Frantzia, 1935eko maiatzaren 5a – Neuilly-sur-Seine, 2024ko maiatzaren 6a) frantses literatura-kritikaria izan zen.

## Biografia

Frantziako telebistako kritikari eta aurkezle ospetsuenetako bat izan zen. Apostrophes saioaren aurkezlea izan zen, eta hari esker ospea lortu zuen. Telebistako sail horrek zazpi milioi ikusle erakartzen zituen; irakurzaletasuna bultzatzea zen helburua, eta, saioaren bidez, idazleen eta irakurleen arteko ataka gainditzen saiatzen zen Pivot. Hainbesterainoko arrakasta izan zuen, ezen idazle bat saio hartan agertzeak liburu-salmenten izugarrizko igoera ekartzen baitzuen. Saio arina osatzen asmatu zuen, elkarrizketa serio baina, aldi berean, atseginak eskainiz.
Ezaguna da, orobat, frantsesezko hitzei buruzko Les championnats d'ortographe lehiaketen antolatzaile gisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1101521
* Multimedia: Bernard Pivot / Q1101521